CELEX: 52006PC0330
Language: fi
Date: 2006-06-23
Title: Ehdotus neuvoston asetus maito- ja maitotuotealan maksun vahvistamisesta annetun asetuksen (EY) N:o 1788/2003 muuttamisesta

Tärkeä oikeudellinen huomautus

|

52006PC0330

		FIBryssel 23.6.2006KOM(2006) 330 lopullinen2006/0108 (CNS)EhdotusNEUVOSTON ASETUSmaito- ja maitotuotealan maksun vahvistamisesta annetun asetuksen (EY) N:o 1788/2003 muuttamisesta(komission esittämä)PERUSTELUTKoska yhteisen maatalouspolitiikan rahoittamisesta on annettu uusi asetus (neuvoston asetus (EY) N:o 1290/2005, annettu 21 päivänä kesäkuuta 2005), jäsenvaltioiden maksamaa maitoalan maksua on pidettävä käyttötarkoitukseensa sidottuna tulona 1. tammikuuta 2007 alkaen.Näin ollen on aiheellista varmistaa, että maksu on käytettävissä varainhoitovuoden alusta, jotta voidaan parantaa talousarvioennusteiden tekemistä ja joustavoittaa talousarviohallintoa.Neuvoston asetusta (EY) N:o 1788/2003 olisi muutettava vastaavasti niin, että jäsenvaltiot maksavat maksun kunkin vuoden 16. päivän lokakuuta ja 30. päivän marraskuuta välillä eikä ennen 1. päivää lokakuuta, kuten nykyisissä säännöissä määrätään.Tietyissä uusissa jäsenvaltioissa maitoala on lisäksi nopeasti mukautunut laajentuneiden eurooppalaisten markkinoiden tarjoamiin kaupallisiin mahdollisuuksiin, ja tästä on alkanut merkittävä rakenneuudistusprosessi. Tämän seurauksena ja myös sen vuoksi, että suoramyynnin hygieniasäännökset ovat tiukentuneet liittymisen johdosta, vaikuttaa siltä, etteivät kovinkaan monet yksittäiset tuottajat ole hakeneet suoramyynnin tilakohtaisia viitemääriä. Joissakin uusissa jäsenvaltioissa suoramyynnin tilakohtaisia viitemääriä on jaettu tuottajille kaiken kaikkiaan huomattavasti alle kansallisten viitemäärien ja suoramyynnin kansallisissa varannoissa on käyttämättömiä määriä, mikä jarruttaa uusien rakenneuudistusten tekemistä.Näin ollen on aiheellista sallia kiintiövuoden 2005/2006 osalta poikkeuksellisesti suoramyynnin kansallisten viitemäärien kertaluonteinen siirto toimitusten viitemääriin, jos joku asianomainen uusi jäsenvaltio tätä pyytää. Neuvoston asetusta (ETY) N:o 1788/2003 on sen vuoksi muutettava vastaavasti.Koska nämä kaksi muutosta olisi tehtävä kiireellisesti, asetusluonnoksen olisi tultava voimaan mahdollisimman pian.2006/0108 (CNS)EhdotusNEUVOSTON ASETUSmaito- ja maitotuotealan maksun vahvistamisesta annetun asetuksen (EY) N:o 1788/2003 muuttamisestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 37 artiklan,ottaa huomioon komission ehdotuksen,ottaa huomioon Euroopan parlamentin lausunnon [1],sekä katsoo seuraavaa:(1) Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 [2] 34 artiklan 1 kohdan b alakohdassa säädetään, että neuvoston asetuksen (EY) N:o 1788/2003 [3] nojalla perittyjä tai takaisinperittyjä määriä pidetään Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 [4] 18 artiklassa tarkoitettuina käyttötarkoitukseensa sidottuina tuloina.(2) Talousarvioennusteiden parantamiseksi ja talousarviohallinnon joustavoittamiseksi on aiheellista varmistaa, että asetuksessa (EY) N:o 1788/2003 säädetty maksu on käytettävissä varainhoitovuoden alusta. Sen vuoksi olisi säädettävä, että maksu on maksettava kunkin vuoden 16 päivän lokakuuta ja 30 päivän marraskuuta välisenä aikana.(3) Kyproksen, Latvian, Liettuan, Puolan, Slovenian, Slovakian, Tšekin, Unkarin ja Viron, jäljempänä ’uudet jäsenvaltiot’, osalta toimitusten ja suoramyynnin viitemäärät vahvistettiin alun perin asetuksen (EY) N:o 1788/2003 liitteessä I olevassa taulukossa f. Tuottajien esittämien muuntamispyyntöjen johdosta komissio on myöhemmin mukauttanut näitä määriä kyseisen asetuksen 8 artiklan mukaisesti.(4) Suoramyynnin kansalliset viitemäärät vahvistettiin sen tilanteen mukaan, joka vallitsi ennen uusien jäsenvaltioiden liittymistä. Uusien jäsenvaltioiden maitoalalla on meneillään rakennemuutosprosessi, ja suoramyynnin hygieniasäännökset ovat tiukentuneet. Tämän vuoksi vaikuttaa siltä, etteivät kovinkaan monet yksittäiset tuottajat ole hakeneet suoramyynnin tilakohtaisia viitemääriä. Näin ollen suoramyynnin tilakohtaisia viitemääriä on jaettu tuottajille kaiken kaikkiaan huomattavasti alle kansallisten viitemäärien ja suoramyynnin kansallisissa varannoissa on huomattavia käyttämättömiä määriä.(5) Tämän ongelman ratkaisemiseksi ja jotta voitaisiin käyttää kansallisissa varannoissa kenties käyttämättä olevat suoramyynnin määrät, on aiheellista sallia jaksolla 2005/2006 suoramyynnin viitemäärien kertaluonteinen siirto toimitusten viitemääriin, jos joku uusi jäsenvaltio tätä pyytää.(6) Sen vuoksi asetusta (EY) N:o 1788/2003 olisi muutettava,ON ANTANUT TÄMÄN ASETUKSEN:1 artiklaMuutetaan asetus (EY) N:o 1788/2003 seuraavasti:1) Korvataan 3 artiklan 1 kohta seuraavasti:”1. Jäsenvaltioiden on suoritettava yhteisölle kansallisella tasolla erikseen toimitusten ja suoramyynnin osalta määritellyn, liitteessä I vahvistetun kansallisen viitemäärän ylityksestä johtuva maksu. Ne suorittavat maksusta 99 prosenttia Euroopan maatalouden ohjaus- ja tukirahastolle (EMOTR) 16 päivän lokakuuta ja 30 päivän marraskuuta välisenä aikana kyseessä olevan kahdentoista kuukauden jakson jälkeen.”2) Lisätään 8 artiklan 1 kohtaan alakohta seuraavasti:”Komissio voi samaa menettelyä noudattaen myös mukauttaa Kyproksen, Latvian, Liettuan, Puolan, Slovenian, Slovakian, Tšekin, Unkarin ja Viron osalta jakson 2005/2006 kansallisten viitemäärien jakoa toimitusten ja suoramyynnin välillä kyseisen jakson jälkeen jonkun asianomaisen jäsenvaltion pyynnöstä. Kyseinen pyyntö on esitettävä komissiolle ennen … päivää …kuuta vvvv [eli X viikkoa tämän asetuksen julkaisemisen jälkeen, päivämäärä määräytyy julkaisupäivämäärän perusteella]. Tämän jälkeen komissio mukauttaa jakoa mahdollisimman nopeasti.”2 artiklaTämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä ….Neuvoston puolestaPuheenjohtajaRAHOITUSSELVITYS | || |1. | BUDJETTIKOHTA (vuoden 2006 talousarvio):  05 02 12 07 | MÄÄRÄRAHAT: – 389 miljoonaa euroa |2. | TOIMENPITEEN NIMI: Neuvoston asetus maito- ja maitotuotealan maksun vahvistamisesta annetun asetuksen (EY) N:o 1788/2003 muuttamisesta |3. | OIKEUSPERUSTA: Perustamissopimuksen 37 artikla |4. | TAVOITTEET: 1) yhteisön talousarvioon maksettavan maksun maksupäivämäärän muuttaminen ajanjaksoksi, joka ulottuu 1. päivästä lokakuuta 30. päivään marraskuuta kahdentoista kuukauden pituisen kiintiövuoden jälkeen;2) mahdollisuuden antaminen kahdeksalle uudelle jäsenvaltiolle siirtää kokonaan tai osittain suoramyynnin kansalliset viitemäärät toimitusten viitemääriin. |5. | TALOUDELLISET VAIKUTUKSET | 12 KUUKAUDEN JAKSO (milj. euroa) | KULUVA VARAINHOITO VUOSI 2006 (milj. euroa) | SEURAAVA VARAINHOITO VUOSI 2007 (milj. euroa) |5.0 | MENOT – EY:N TALOUSARVIOSTA (TUET/INTERVENTIO) – KANSALLISISTA TALOUSARVIOISTA – MUUT | – | 1) + 3062) – | – |5.1 | TULOT – KÄYTTÖTARKOITUKSEENSA SIDOTUT TULOT  (MAKSUT/TULLIT) – KANSALLISELLA TASOLLA | – | – | 1) – 2) – 30,6 || | 2008 | 2009 | 2010 | 2011 |5.0.1 | MENOARVIO | – | – | – | – |5.1.1 | TULOARVIO | – | – | – | – |5.2 | LASKUTAPA:1) maksupäivän muutos: maksu maksetaan 1. päivän lokakuuta ja 30. päivän marraskuuta välillä kiintiövuoden jälkeen sen sijaan, että se maksettaisiin ennen kiintiövuoden jälkeistä 1. päivää lokakuuta.Ehdotettu toimenpide koskee maitokiintiömaksun perimispäivän siirtämistä. Tämä tehdään ensimmäisen kerran, kun varainhoitovuodelta 2006 tehdään siirto varainhoitovuodelle 2007. Toimenpide vaikuttaa näin ollen varainhoitovuoteen 2006, jolta tämä summa jää puuttumaan.– vaikutus varainhoitovuoden 2006 talousarvioon: 05 02 12 07 momentti: 1 000 000 t x –309,1 €/t x 99 % = 306 miljoonaa euroa (kiintiövuosi 2005/06)Varainhoitovuodelle 2007 markkinointivuodelta 2005/2006 siirretty 306 miljoonan euron tulo neutralisoituu, kun markkinointivuoden 2006/2007 maksusta saatavat tulot siirretään varainhoitovuodelle 2008 (käyttäen vuonna 2007 samoja perusolettamuksia). Asetuksen (EY) N:o 1290/2005 34 artiklan 1 kohdan b alakohdan mukaisesti maksua pidetään käyttötarkoitukseensa sidottuna tulona vuodesta 2007 alkaen.– vaikutus varainhoitovuoden 2007 talousarvioon (käyttötarkoitukseensa sidottu tulo): 67 03 momentti: 0 miljoonaa euroaOlisi pantava merkille, että ehdotettu muutos on jo otettu huomioon vuoden 2007 ATE:ssa.2) suoramyynnin ja toimitusten välinen siirto uusissa jäsenvaltioissaJos oletetaan, että suoramyynnin kiintiöstä siirretään 100 000 tonnia toimitusten kiintiöön Puolassa, joka on jo ylittänyt nykyiset viitemääränsä noin 365 000 tonnilla, niin markkinointivuoden 2005/2006 (varainhoitovuosi 2007) maksuja menetetään: 67 03 momentti: 100 000 t x –309,1 €/t x 99 % = –30,6 miljoonaa euroaKun otetaan huomioon, että muissa asianomaisissa jäsenvaltioissa ei luultavasti ylitetä nykyisiä viitemääriä, näissä jäsenvaltioissa mahdollisesti tehtävät siirrot eivät johda niiden kiintiöiden ylittymiseen eivätkä näin ollen aiheuta maksujen menetyksiä. |6.0 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA |  KYLLÄ/EI |6.1 | MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA |  KYLLÄ/EI |6.2 | LISÄTALOUSARVION TARVE | KYLLÄ/EI |6.3 | MYÖHEMPIIN TALOUSARVIOIHIN OTETTAVAT MÄÄRÄRAHAT | KYLLÄ/EI |HUOMAUTUKSIA: |[1] EUVL C …, …, s. ….[2] EUVL L 209, 11.8.2005, s. 1. Asetus sellaisena kuin se on viimeksi muutettuna asetuksella (EY) N:o 320/2006 (EUVL L 58, 28.2.2006, s. 42).[3] EUVL L 270, 21.10.2003, s. 123, asetus sellaisena kuin se on viimeksi muutettuna vuoden 2003 liittymisasiakirjalla.[4] EYVL L 248, 16.9.2002, s. 1.--------------------------------------------------